CELEX: 62020TN0188
Language: el
Date: 2020-03-26 00:00:00
Title: Υπόθεση T-188/20: Προσφυγή-αγωγή της 26ης Μαρτίου 2020 — Close και Cegelec κατά Κοινοβουλίου

10.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/27
            
         
      Προσφυγή-αγωγή της 26ης Μαρτίου 2020 — Close και Cegelec κατά Κοινοβουλίου
      (Υπόθεση T-188/20)
      (2020/C 262/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες-ενάγουσες: SA Close (Harzé-Aywaille, Βέλγιο) και Cegelec (Βρυξέλλες, Βέλγιο) (εκπρόσωποι: J. Rikkers και J. Teheux, δικηγόροι)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Οι προσφεύγουσες-ενάγουσες ζητούν από το Γενικό Δικαστήριο:
      
                  —
               
               
                  να υποχρεώσει, ήδη από της εκδόσεως της αποφάσεως, την Ευρωπαϊκή Ένωση εκπροσωπούμενη από το Ευρωπαϊκό Κοινοβούλιο να καταβάλει αποζημίωση υπολογιζομένη στο ποσό των 3 906 043 ευρώ, προσαυξημένο με τόκους υπολογιζομένους βάσει του νομίμου επιτοκίου από τον χρόνο επελεύσεως της ζημίας, συγκεκριμένα δε από 27ης Μαρτίου 2015·
               
            
                  —
               
               
                  πριν το Γενικό Δικαστήριο αποφανθεί επί της υποθέσεως, οι προσφεύγουσες-ενάγουσες ζητούν να ανασταλεί η διαδικασία εν αναμονή της αποφάσεως του Δικαστηρίου στο πλαίσιο της εκκρεμούσας διαδικασίας στην υπόθεση C-447/19 και, ενδεχομένως, της αποφάσεως του Γενικού Δικαστηρίου σε περίπτωση αναπομπής·
               
            
                  —
               
               
                  να επιφυλαχθεί ως προς τα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής, οι προσφεύγουσες-ενάγουσες υποστηρίζουν ότι, εάν γίνει δεκτή η αίτηση αναιρέσεως της αποφάσεως της 9ης Απριλίου 2019 (υπόθεση C-447/19, Close και Cegelec κατά Κοινοβουλίου), συνεπαγομένη την ακύρωση της αποφάσεως που έλαβε στις 19 Μαρτίου 2015 το Ευρωπαϊκό Κοινοβούλιο να αναθέσει την εκτέλεση της δημοσίας συμβάσεως έργου σχετικά με το «Σχέδιο επέκτασης και αναβάθμισης του κτιρίου Konrad Adenauer στο Λουξεμβούργο» τμήμα 73 (μονάδα ενέργειας), υπ’ αριθ. INLO-D-UPIL-T-14-A04, στην κοινοπραξία ENERGIE-KAD (αποτελούμενη από τις εταιρίες MERSCH et SCHMITZ PRODUCTION SARL και ENERGOLUX S.A.) και, συνακόλουθα, να μην επιλέξει την προσφορά που είχαν υποβάλει οι προσφεύγουσες-ενάγουσες, τούτο θα είχε ως αποτέλεσμα, αφενός, ότι η κοινοπραξία ENERGIE-KAD δεν μπορούσε να επιλεγεί ως ανάδοχος και, αφετέρου, ότι η εκτέλεση της συμβάσεως θα έπρεπε να έχει ανατεθεί στις προσφεύγουσες-ενάγουσες, καθόσον αυτές είχαν υποβάλει τη χαμηλότερη προσφορά, δεδομένου ότι αποκλειστικό κριτήριο αναθέσεως ήταν αυτό του τιμήματος. Η ζημία την οποία υπέστησαν οι προσφεύγουσες-ενάγουσες υπολογίζεται, προσωρινά, σε ποσοστό 10 % του ποσού της προσφοράς τους.